**VÝZVA NA PREDLOŽENIE PONUKY**

(ďalej len „výzva“)

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákon v znení neskorších predpisov (ďalej len „zákon“)

1. **Identifikácia verejného obstarávateľa**

 Názov: Ministerstvo financií Slovenskej republiky

Sídlo: Štefanovičova 5, 817 82 Bratislava

IČO: 00151742

Kontaktná osoba: Bc. Michal Knapo, Ing. Mgr. Miroslav Beleš

e-mail: jana.kyselicova@mfsr.sk, miroslav.beles@mfsr.sk

Tel. č.: +421 25958 2010, +421 25958 2012

1. **Názov predmetu zákazky:**

Renovácia a oprava okien na budove VDZ Vila Krista

1. **Spoločný slovník obstarávania (CPV kód):**

Hlavný predmet: 45421100 – 5 Montáž dverí a okien a súvisiace časti

 45453000-8 Generálne opravy a renovačné práce

 45212350-4 Budovy mimoriadneho historického a architektonického významu

 45442100- 8 Maliarske a natieračské práce

1. **Opis predmetu zákazky:**

Predmetom zákazky je dodávka a montáž okien (v počte 4ks) a odstránenia pôvodného náteru a nanesenia nového v požadovanej kvalite alebo výmeny rôznych častí na ostatných oknách (v počte 27). Náter sa odtieňom prispôsobí jestvujúcej farbe okien na objekte Vila Krista, Trenčianske Teplice. Všetky dodávané drevené okná a dvere ako aj vonkajšie a vnútorné parapety budú vyrobené z materiálov a v rozmeroch a tvaroch tak, ako je uvedené v záväznom stanovisku k podmienkam rekonštrukcie objektu Vila Krista vydanom Krajským pamiatkovým úradom (ďalej len „KPUTT“) v Trenčíne pod číslom KPÚTN-2022/18881-2/75859/Pas, zo dňa 09.09.2022 (záväzné stanovisko KPUTT je prílohou č. 7 a prílohou č.8) je úprava stanoviska KPU z dôvodu pripomienkovania výmeny okien č. KPÚTN-2022/18881-2/75859/.

Súčasťou rekonštrukcie je demontáž jestvujúcich okien, parapetov a ich likvidácia, murárske práce na ukončení okenných ostení , murárske práce na ukončení dverných ostení s novou povrchovou úpravou spôsobom uvedenom v predmetnom rozhodnutí KPUTT a maliarske práce. Podrobnejšia špecifikácia predmetu obstarávania a dodávaných okien je uvedená vo výkaze výmer dodávaných okien, doplnkových prác a doplnkov, ktorý tvorí prílohu č. 3.

Uchádzačovi sa odporúča pred vypracovaním ponuky zameranie jednotlivých okenných priamo na mieste predmetu zákazky. Pred návštevou je potrebné osloviť a dohodnúť si termín obhliadky u kontaktnej osoby: Jana Kyselicová, č. tel.: +421 2 5958 032/6556610, e-mail: jana.kyselicova@mfsr.sk

Pred začatím výroby nových okien a ich parapetov je potrebné návrh okien a dverí v zmysle záväzného stanoviska KPUTT, konzultovať a odsúhlasiť so zodpovednými pracovníkmi Krajského pamiatkového úradu Ing. arch. J. Múdry, Mgr. L. Pastierová, 032 24 51 826 v Trenčíne.

Dielo musí byť zhotovené riadne bez akýchkoľvek vád a/alebo nedostatkov brániace jeho riadnemu užívaniu alebo spôsobujúce rýchlejšie opotrebenie diela alebo ktorejkoľvek jeho časti s uplatňovaním konceptu minimálneho odpadu ekologickou likvidáciou a využívaním materiálov nezaťažujúce životné prostredie a spĺňajúce environmentálne kritériá. Nátery využívané pri povrchových úpravách musia byť doložené certifikátom o splnení environmentálnych kritérií.

1. **Predpokladaná hodnota zákazky, množstvo alebo rozsah obstarávaných tovarov, stavebných prác alebo služieb:**
* *.* **30 532,83 eur bez DPH**
1. **Miesto dodania/uskutočnenia predmetu zákazky a lehota uskutočnenia:**

Miesto dodania/uskutočnenia predmetu zákazky: Miesto dodania/uskutočnenia predmetu zákazky: VDZ Vila Krista, Hviezdoslavova 278, 914 51 Trenčianske Teplice

Lehota uskutočnenia : Zhotoviteľ sa zaväzuje vykonať stavebné práce a odovzdanie stavebného diela **v rozsahu výmeny okien a dverí** ( v počte 4 ks ) do **09.12.2022 a renovácia okien ( povrchové úpravy) do 31.5.2023.**

1. **Podmienky účasti:**

Vyžaduje sa splnenie podmienok účasti osobného postavenia:

1. podľa § 32 ods. 1 písm. e) zákona, t. j. uchádzač musí byť oprávnený dodávať predmet zákazky,
2. podľa § 32 ods. 1 písm. f) zákona, t. j. že uchádzač nemá uložený zákaz účasti vo verejnom obstarávaní,
3. ďalšie podmienky účasti. *(Verejný obstarávateľ má právo vyžadovať aj ostatné podmienky účasti osobného postavenia podľa § 32 zákona,* *v takom prípade je potrebné ich doplniť)*

*(Ak si predmet zákazky vyžaduje splnenie podmienok účasti finančného a ekonomického postavenia podľa § 33 zákona prípadne technickú spôsobilosť alebo odbornú spôsobilosť podľa § 34 zákona je potrebné ich doplniť)*

1. **Vysvetlenie požiadaviek uvedených vo Výzve**
	1. Hospodársky subjekt môže požiadať o vysvetlenie informácií uvedených v tejto výzve na predloženie ponuky v lehote do 18.10.2022 do 15:00 hod. Odpoveď na žiadosť o vysvetlenie informácií zo strany ktoréhokoľvek záujemcu verejný obstarávateľ oznámi bezodkladne všetkým hospodárskym subjektom, ktorým zaslal výzvu na predloženie ponuky za predpokladu, že žiadosť o vysvetlenie bude doručená v lehote podľa prvej vety. Verejný obstarávateľ je oprávnený do uplynutia lehoty na predkladanie ponúk doplniť informácie uvedené v tejto výzve na predloženie ponuky a predĺžiť lehotu na predkladanie ponúk, o čom bude informovať všetky hospodárske subjekty, ktorým zaslal túto výzvu na predloženie ponuky.
2. **Obhliadka**
	1. Ak je požadovaná/odporúčaná, vykonať obhliadku miesta plnenia predmetu zákazky, aby si záujemcovia sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou idú na ťarchu záujemcu.

Termín obhliadky je potrebné dohodnúť telefonicky alebo e-mailom u kontaktnej osoby.

 Kontaktná osoba: Jana Kyselicová, tel.: +421 2 5958 032/6556610

 e-mail: jana.kyselicova@mfsr.sk, miroslav.beles@mfsr.sk

1. **Kritériá na vyhodnotenie ponúk:**

[x]  Najnižšia cena v eur s DPH

[ ]  Najlepší pomer ceny a kvality

1. **Informácie potrebné na vypracovanie ponuky, predloženie ponuky, spôsob vyhodnotenia**

**Spôsob určenia ceny**

* 1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v mene eur.
	2. Cena za predmet zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
	3. Navrhovaná zmluvná cena za predmet zákazky, musí byť konečná a úplná, vrátane všetkých nákladov spojených s vyhotovením ponuky, vrátane nákladov dopravy na miesto určenia a všetkých ostatných nákladov spojených s dodaním predmetu zákazky, resp. poskytnutím služby.
	4. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
1. navrhovaná zmluvná cena bez DPH (maximálne na dve desatinné miesta),
2. sadzba DPH a výška DPH (zaokrúhlená na dve desatinné miesta),
3. navrhovaná zmluvná cena vrátane DPH (zaokrúhlená na dve desatinné miesta).
	1. Ak uchádzač nie je platiteľom DPH, uvedie navrhovanú zmluvnú cenu celkom ako cenu konečnú ( vyplní iba stĺpec Cena celkom v eur s DPH).
	2. Na skutočnosť, že nie je platiteľom DPH upozorní uchádzač v ponuke. Ak sa uchádzač v priebehu plnenia stane platcom DPH, verejný obstarávateľ nebude na túto skutočnosť prihliadať.

**Predloženie ponuky a späťvzatie ponuky**

* 1. Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny dodávateľov. Uchádzač nemôže byť v tom istom postupe zadávania zákazky sám uchádzačom a zároveň aj členom skupiny dodávateľov, ktorá predkladá ponuku.
	2. Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v tejto Výzve. Ponuka musí byť predložená v čitateľnej a reprodukovateľnej podobe. Doklady a dokumenty tvoriace obsah ponuky, požadované vo Výzve, **musia byť v ponuke elektronicky predložené ako skeny originálov alebo úradne osvedčených kópií týchto dokladov alebo dokumentov** pokiaľ nie je určené inak. Odporúčaný formát naskenovaných dokladov alebo dokumentov je „PDF“.
	3. Ponuka uchádzača predložená po uplynutí lehoty na predkladanie ponúk sa elektronicky neotvorí.
	4. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	5. Ak ponuka obsahuje dôverné informácie podľa § 22 ods. 2 zákona, uchádzač ich v ponuke viditeľne označí. Verejný obstarávateľ odporúča, aby ponuka uchádzača obsahovala uchádzačom vypracovaný zoznam všetkých informácií, ktoré sú dôverné s identifikáciou čísla strany, čísla odseku, bodu a textu obsahujúceho informácie, ktoré sú dôverné. Verejný obstarávateľ je podľa § 22 ods. 1 zákona povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol. Týmto nie sú dotknuté ustanovenia zákona, ukladajúce povinnosť verejného obstarávateľa oznamovať, či zasielať Úradu pre verejné obstarávanie (ďalej len „úrad“) dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona a tiež povinnosť zverejňovania zmlúv podľa osobitného predpisu.

**Spôsob vyhodnotenia ponúk**

* 1. Po vyhodnotení ponúk zostaví verejný obstarávateľ poradie uchádzačov (od prvého po posledné miesto).
	2. Splnenie podmienok účasti a požiadaviek na predmet zákazky sa vyhodnotí u uchádzača, ktorý sa umiestnil na prvom mieste v poradí.
	3. V prípade potreby (ak nie je možné na základe dokumentov predložených v ponuke uchádzača alebo zistených verejným obstarávateľom iným spôsobom vyhodnotiť splnenie podmienok účasti alebo požiadaviek na predmet zákazky) požiada verejný obstarávateľ uchádzača o vysvetlenie alebo doplnenie dokladov predložených v ponuke uchádzača.
	4. Verejný obstarávateľ vylúči z verejného obstarávania uchádzača, ktorý nesplnil podmienky účasti, požiadavky na predmet zákazky alebo ak uchádzač nedoručí vysvetlenie alebo doplnenie dokladov v primeranej lehote stanovenej verejným obstarávateľom, resp. v požadovanom rozsahu. Ak dôjde k vylúčeniu uchádzača alebo uchádzač odmietne s verejným obstarávateľom uzavrieť zmluvu, verejný obstarávateľ zostaví nové poradie ponúk a následne vyhodnotí splnenie podmienok účasti a požiadaviek na predmet zákazky u uchádzača, ktorý sa v novo zostavenom poradí umiestnil na prvom mieste.
	5. Verejný obstarávateľ vylúči uchádzača, ak zistený konflikt záujmov nemožno odstrániť inými účinnými opatreniami. Verejný obstarávateľ môže odmietnuť zadať zákazku uchádzačovi, ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom a daným hospodárskym subjektom.
	6. Ak dôjde k niektorej situácii opísanej v predchádzajúcom odseku, verejný obstarávateľ túto skutočnosť oznámi dotknutému uchádzačovi a zostaví nové poradie uchádzačov.
	7. Verejný obstarávateľ oznámi uchádzačom, ktorí neboli z postupu zadávania zákazky vylúčení, výsledok vyhodnotenia ponúk.
1. **Lehota na predkladanie ponúk je stanovená do 19.10.2022, 12:00 hod.**

 Otváranie ponúk bude neverejné.

1. **Lehota viazanosti ponúk je stanovená do 19.11.2022**
2. **Obsah ponuky**

Ponuka predložená uchádzačom musí obsahovať tieto doklady:

1. Návrh na plnenie kritérií podľa prílohy č. 2 Výzvy (slúži ako v*zor pre zadávateľa výzvy, je nutné upraviť na základe zvolených kritérií na vyhodnotenie ponúk).*
2. Doklady na preukázanie splnenia podmienok účasti *(ak je ich potrebné predložiť napr. životopisy expertov, certifikáty a pod.).*
3. Iné doklady *Návrh zmluvy – Príloha č. 3 tejto výzvy*
4. Čestné vyhlásenie uchádzača podľa prílohy č. 1 Výzvy
5. *Čestné vyhlásenie o subdodávkach podľa Prílohy č. 5 tejto výzvy*
6. **Navrhnutý spôsob vzniku záväzku:**

[ ]  Objednávka

[ ]  Zmluva na dodanie tovaru/ na poskytovanie služieb

[x]  Zmluva o dielo

[ ]  Iné, uviesť:

1. **Ďalšie informácie**
	1. Verejný obstarávateľ neuzavrie zmluvu s uchádzačom, ak u neho existuje dôvod na vylúčenie podľa § 40 ods. 6 písm. f) zákona.
	2. Verejný obstarávateľ si vyhradzuje právo neprijať ponuku pre požadovaný predmet zákazky.
	3. Verejný obstarávateľ si vyhradzuje právo neprijať ponuku, ktorej celková cena za dodanie predmetu zákazky prevyšuje finančný limit vyčlenený verejným obstarávateľom pre požadovaný predmet zákazky.
	4. Verejný obstarávateľ si vyhradzuje právo na zrušenie verejného obstarávania.
	5. Verejný obstarávateľ označí za úspešného uchádzača s najlepším návrhom na plnenie kritérií, ktorý preukázal splnenie stanovených podmienok účasti a požiadaviek na predmet zákazky.
	6. Kritérium na hodnotenie ponúk úspešného uchádzača sa stane prílohou č.2 zmluvy.
	7. Proti rozhodnutiu verejného obstarávateľa pri postupe zadávania zákazky podľa § 117 zákona, nie je možné podať námietky podľa platného zákona.
	8. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a to bez ohľadu na výsledok postupu verejného obstarávania.
	9. Verejný obstarávateľ nesmie v súlade s § 11 zákona uzatvoriť zmluvu/zadať objednávku uchádzačovi, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora resp. ktorého konečným užívateľom výhod zapísaným v registri partnerov verejného sektora je niektorá z osôb vymenovaných v § 11 ods. 1 písm. c) zákona alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora resp. ktorého konečným užívateľom výhod zapísaným v registri partnerov verejného sektora je niektorá z osôb vymenovaných v § 11 ods. 1 písm. c) zákona.

Prílohy výzvy:

Príloha č. 1: Čestné vyhlásenie uchádzača

Príloha č. 2: Návrh na plnenie kritérií

Príloha č. 3 : Výkaz výmer

Príloha č. 4: Návrh Zmluvy o dielo

Príloha č. 5: Čestné vyhlásenie o neprítomnosti konfliktu záujmov

Príloha č. 6: Čestné vyhlásenie o subdodávkach

Príloha č. 7: Rozhodnutie Krajského pamiatkového úradu

Príloha č. 8: Úprava podmienok Krajského pamiatkového úradu – Záväzné stanovisko

V Bratislave, dňa 06.10.2022.